Diari Oficial de la Generalitat Valenciana


Sumari del DOGV 8673, del 08-11-2019 (2019/9743)

RESOLUCIÓ d'11 d'octubre de 2019, del president del Consell Rector de la Corporació Valenciana de Mitjans de Comunicació, per la qual es publica l'oferta d'ocupació pública de la Corporació per a 2019.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8673

Data del DOGV
:   08-11-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/9743


Data del document
:   11-10-2019

Organisme emissor
:   Corporació Valenciana de Mitjans de Comunicació

Tipus de document
:   Resolució

Correcció d'errades

 Descriptors 

:   * concurs administratiu

RESOLUCIÓ d'11 d'octubre de 2019, del president del Consell Rector de la Corporació Valenciana de Mitjans de Comunicació, per la qual es publica l'oferta d'ocupació pública de la Corporació per a 2019. [2019/9743]  
De conformitat amb el que es disposa en l'article 36 de la Llei 28/2018, de 28 de desembre, de pressupostos de la Generalitat per a l'exercici 2019, l'oferta d'ocupació pública de la Corporació Valenciana de Mitjans de Comunicació per a 2019 ha rebut l'informe favorable de la Direcció General de Pressupostos de la Conselleria d'Hisenda i Model Econòmic amb data 22 de setembre de 2019, ha sigut negociada amb la representació legal dels treballadors i les treballadores en les reunions celebrades els dies 18 i 31 de juliol de 2019 i aprovada pel Consell Rector de la Corporació en la reunió del dia 11 d'octubre de 2019.  
  
En conseqüència, de conformitat amb el que es disposa en l'article 4.2.a i c del Reglament orgànic i funcional del Consell Rector i en l'article 70 del text refós de la Llei de l'Estatut Bàsic de l'Empleat Públic, aprovat per mitjà del Reial decret legislatiu 5/2015, de 30 d'octubre, resolc:  
  
Primer  
Publicar l'oferta d'ocupació pública de la Corporació Valenciana de Mitjans de Comunicació per a l'any 2019 que figura en l'annex.  
  
Segon  
Aquesta resolució tindrà efectes des de l'endemà de la publicació en el Diari Oficial de la Generalitat Valenciana.  
  
De conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i 8.3, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquest acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, atenent els terminis i davant dels òrgans que s'indiquen a continuació:  
a) El recurs de reposició ha d'interposar-se davant del Consell Rector en el termini d'un mes a comptar des de l'endemà de la publicació en el Diari Oficial de la Generalitat Valenciana.  
b) El recurs contenciós administratiu ha de plantejar-se davant del Jutjat Contenciós Administratiu de València, en el termini de dos mesos a comptar des de l'endemà de la publicació en el Diari Oficial de la Generalitat Valenciana.  
Les citacions a termini en els recursos contenciosos administratius que se substancien contra aquesta resolució es realitzaran mitjançant la inserció del corresponent edicte en el Diari Oficial de la Generalitat Valenciana.  
  
Burjassot, 11 d'octubre de 2019.- El president del Consell Rector de la Corporació Valenciana de Mitjans de Comunicació: Enrique Soriano Hernández.